\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# REPUBLIKA E SHQIPËRISË

**AKADEMIA E SHKENCAVE**

**QENDRA KËRKIMORE E BIOTEKNOLOGJISË DHE GJENETIKËS**

# Tiranë, më 24.9.2024

**Njoftim për pozicion të lirë pune**

Në zbatim të ligjit nr. 53/2019 “Për Akademinë e Shkencave në Republikën e Shqipërisë”, i ndryshuar, të Statutittë saj, i ndryshuar, të vendimit të Këshillit të Ministrave nr.298, datë 15.5.2024 “Për ngritjen e njësisë së kërkim studimit me aktivitet afatgjatë “Qendra Kërkimore e Bioteknologjisë dhe Gjenetikës” pranë Akademisë së Shkencave të Republikës së Shqipërisë”, vendimit të Kryesisë së Akademisë së Shkencave nr. 59, datë 6.6.2024 “Për strukturën e organikën e Qendrës së Bioteknologjisë dhe Gjenetikës”, mbështetur në vendimin e Bordit të Drejtorëve nr. 75, datë 11.9.2024 si dhe shkresës së drejtorit të Qendrës kërkimore të Bioteknologjisë e Gjenetikës datë 11.9.2024, protokolluar në Akademinë e Shkencave me nr. 1191, datë 17.9.2024, shpall pozicionin për vend të lirë pune:

# Pozicioni: Punonjës kërkimor-shkencor, pranë Sektorit të Imunogjenetikës dhe Gjenetikës së popullatave në Qendrën Kërkimore të Bioteknologjisë dhe Gjenetikës pranë Akademisë së Shkencave, kategoria “Lektor”.

* Kandidati/ja që aplikon për vendin e punonjës kërkimor-shkencor, pranë Sektorit të Imunogjenetikës dhe Gjenetikës, pranë Akademisë së Shkencave duhet të plotësojë *kriteret e përgjithshme* dhe *kriteret e veçanta,* të cilat janë parashtruar në këtë dokument, deri në miratimin e akteve të tjera nënligjore.

1. **Kritere të përgjithshme:**
2. Të jetë shtetas shqiptar;
3. Të ketë zotësi të plotë për të vepruar;
4. Të zotërojë gjuhën e njësuar shqipe, me shkrim e të folur;
5. Të jetë në kushte shëndetësore të mira, që lejojnë të kryejë detyrën përkatëse;
6. Të plotësojë kriteret specifike të vendosura në bazë të përshkrimit të vendit të punës për formimin, kualifikimin, përvojën etj.;
7. Të mos jetë i dënuar me vendim të formës së prerë për kryerjen e një vepre penale që përbën pengesë ligjore;
8. Të mos ketë masë ndëshkimore në fuqi, nga komisionet e etikës, për shkelje të kodit të kërkuesit shkencor ose mësimdhënësit (vetëdeklarim ose vërtetim);
9. Të jetë a të vendoset me banim në Tiranë.

Pranohen vetëm kandidatët të cilët, përveç kritereve të përgjithshme, plotësojnë edhe kriteret e veçanta, si më poshtë:

1. **Kriteret e veçanta:**
2. Kandidati/ja të ketë mbaruar studimet e larta në degën Biologji speciale 5 vjeçare pranë Fakultetit të Shkencave të Natyrës në Universitetin e Tiranës ose studime të të njëjtit nivel në Universitete të huaja të dëshmuar me diplomë ekujvalente
3. Të ketë të paktën 15 (pesëmbëdhjetë) vjet përvojë në punë me teknikat e ADN-së njerëzore.
4. Të ketë së paku grandën shkencore “Doktor” ose të jetë në proçes të fitimit të saj në fushën e Gjenetikës së popullatave njerëzore.
5. Të jetë njohës i mirë dhe me përvojë të gjatë pune në fushën e gjenetikës së popullatave njerëzore veçanërisht në drejtimin e analizave dhe manipulimit të markerëve të ADN-së
6. Të ketë aftësi shumë të mira në njohjen dhe përdorimin e teknikave bashkëkohore të ekstraktimit, kuantifikimit me pcr, sekuencimit të ADN-së si dhe të analizave të markerëve të ADN-së njerëzore
7. Të zotërojë dhe të ketë dëshmi përkatëse për njohjen e gjuhës angleze; dëshmi për njohjen e gjuhëve të tjera ndërkombëtare (frëngjisht, italisht, gjermanisht, spanjisht etj.) konsiderohen përparësi
8. Të jetë në gjendje të paraqitë në mënyrë të pavarur projekt-ide për zhvillimin e studimeve në fushën e Gjenetikës së popullatave njerëzore
9. Të ketë aftësi për të punuar në grup, me punonjës të sektorit të Imunogjenetikës dhe Gjenetikës së Popullatave si dhe me bashkëpunëtorë jashtë institucionit
10. **Dokumentet që duhet të paraqesë kandidati:**

Kandidati duhet të dërgojë me postë ose dorazi në një zarf të mbyllur pranë zyrës së protokollit të Akademisë së Shkencave, dokumentet e dosjes së tij personale si më poshtë:

1. *Kërkesën me shkrim;*
2. *Fotokopje e faqes së parë të pasaportës ose të kartës së identitetit.*
3. *Curriculum Vitae, me të dhënat personale e profesionale (ku të përfshihet aktiviteti shkencor).*
4. *Fotokopje të noterizuar të të diplomave universitare fituar brenda apo jashtë vendit (në rastin e fundit, ekuivalentuar ose në proces ekuivalentimi në Ministrinë e Arsimit dhe Sportit).*
5. *Origjinalet ose fotokopjet e plota të botimeve.*
6. *Fotokopje e noterizuar e dëshmisë së gjuhës ose gjuhëve ndërkombëtare që zotëron (këtu përfshihen: anglisht, frëngjisht, italisht, gjermanisht, spanjisht, etj). Për kandidatët që e kanë kryer shkollimin jashtë vendit, mjafton diploma e noterizuar e universitetit të huaj).*
7. *Dy rekomandime nga dy specialist/profesorë të fushës.*
8. *Letër motivimi (1-2 faqe), me të cilën kandidati tregon arsyet e kandidimit dhe nivelin e përgatitjes së tij për pozicionine shpallur në konkurrim.*
9. *Projekt-program kërkimor (2-4 faqe), ku kandidati paraqet përshkrimin e një projekti kërkimor që ai/ajo synon të realizojë në tre vitet e arshshme në specialitetin ku aplikon.*

**Ç. Afati i dorëzimit të dokumenteve:**

*Pranimi i dokumenteve bëhet deri më datën 8.10.2024, ora 12.00. Gjatë kësaj periudhe kandidatët kanë të drejtën të konsultohen me njësinë përgjegjëse të personelit për plotësimin e dokumentacionit.*

# Fazat e konkurrimit:

Konkurrimi zhvillohet në dy faza:

a). Verifikimi paraprak i plotësimit të kritereve të përgjithshme dhe specifike të domosdoshme prej kandidatëve;

b). Vlerësimi i kandidatëve.

1. **Mënyra e vlerësimit**

**E.1 Verifikimi paraprak**

Rezultatet e verifikimit paraprak të kryer nga njësia, me emrat e kandidatëve që i plotësojnë kriteret, do të shpallen më datë 11.10.2024 në faqen zyrtare të Akademisë së Shkencave, dhe në portalin e Agjencisë Kombëtare të Punësimit dhe Aftësive. Lista e kandidatëve që nuk kualifikohen nuk publikohet. Njësia i bën të ditur çdo kandidati veçmas arsyen e moskualifikimit. Ankesat nga kandidatët paraqiten në njësinë përgjegjëse brenda 3 (tri) ditë pune nga shpallja e listës dhe ankuesi merr përgjigje brenda 3 (tri) ditë pune nga data e depozitimit të saj.

**E.2 Vlerësimi i kandidatëve do të bëhet me datën 25.10.2024, prej orës 10:00.**

Kandidatët e kualifikuar duhet të paraqiten më datën **25.10.2024** për zhvillimin e konkursit pranë Komisionit të Përhershëm të Pranimit.

**Vlerësimi do të bëhet për:**

a). Arsimimin, kualifikimin e aktivitetin e kandidatëve, mbështetur në dokumentacionin që gjendet në dosje;

b). Botimet, pjesëmarrjet në konferenca, pjesëmarrjet në kërkime në terren;

c). Intervistën me gojë;

d). Projektin kërkimor.

Totali i pikëve në vlerësimin e kandidatëve është 100 (njëqind) pikë dhe ka këtë strukturë:

a). 25 për qind për formimin profesional;

b). 25 për qind për vlerësimin në bashkëbisedimin me gojë;

c). 50 për qind për projektin kërkimor.

# Ë. Shpallja e rezultateve dhe njoftimi i fituesit:

*Verifikimi paraprak*

Rezultatet e verifikimit paraprak të kryer nga njësia, me emrat e kandidatëve që i plotësojnë kriteret, do të shpallen më datë 11.10.2024 në faqen zyrtare të Akademisë së Shkencave, dhe në portalin e Agjencisë Kombëtare të Punësimit dhe Aftësive. Lista e kandidatëve që nuk kualifikohen nuk publikohet. Njësia i bën të ditur çdo kandidati veçmas arsyen e moskualifikimit. Ankesat nga kandidatët paraqiten në njësinë përgjegjëse brenda 3 (tri) ditë pune nga shpallja e listës dhe ankuesi merr përgjigje brenda 3 (tri) ditë pune nga data e depozitimit të saj.

*Vlerësimi i kandidatëve*

Kandidatët e kualifikuar duhet të paraqiten më datën **25.10.2024** për zhvillimin e konkursit pranë KPP. Rezultati për çdo kandidat do të dalë nga shuma e pikëve të dhëna për të nga anëtarët e KPP. Në bazë të tyre do të përcaktohet renditja e kandidatëve.

Lista me emrat e konkurruesve me mbi 60 pikë do t’i dërgohet njësisë përgjegjëse të personelit e cila *shpall fitues të parin që renditet në listë*. Emri dhe profili profesional i fituesit *i njoftohen Kryesisë*. Kryetari i ASH bën emërimin në detyrë të fituesit. Fituesi brenda tri ditësh lidh kontratën e punës me institucionin të përfaqësuar nga Drejtori i Qendrës.

# Akademia e Shkencave e Shqipërisë

# Sheshi “Fan Noli”, Tiranë

# [www.akad.gov.al](http://www.akad.gov.al)